
Nr.28/133
RAPORT COMUN 
asupra cererii de reexaminare a Legii privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii 

În temeiul dispoziţiilor art.137 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate şi familie au fost sesizate spre dezbatere în fond, cu cererea de reexaminare a Legii privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii, trimisă cu adresa 
nr.PLx 68/2011 din 15 aprilie 2013.
Legea supusă reexaminării este iniţiată de Guvernul României şi vizează aspecte ce ţin de extinderea bazei de colectare a contribuţiilor pentru asigurările de sănătate, în vederea echilibrării deficitului fondului naţional unic de asigurări de sănătate, concomitent cu menţinerea exceptărilor de la plata acestor contribuţii pentru categoriile de persoane fără venituri, cu venituri reduse sau defavorizate. 
Această lege, adoptată de Camera Deputaţilor şi de Senat cu respectarea prevederilor art.75 şi ale art.76 alin.(1) din Constituţia României, republicată, a fost transmisă spre promulgare Preşedintelui României, la data de 20.02.2013.

În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra Legii considerându-se că legea transmisă spre promulgare a aprobat fără modificări şi completări Ordonanţa de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii, fiind necesară corelarea textului cu prevederile Ordonanţei de urgenţă a Guvernului nr.15/2012, emisă ca urmare a Deciziilor Curţii Constituţionale nr.223 şi nr.224 din 13 martie 2012, întrucât alin.(2) al art.259 a fost abrogat din data de 8.05.2012, prin punctul 2 al acestei ordonanţe de urgenţă.

Potrivit prevederilor art.61 şi 63 din Regulamentul Camerei Deputaţilor, cele două Comisii au reluat dezbaterile asupra legii în raport de obiecţiile formulate în cererea de reexaminare, în şedinţe separate.

La şedinţa Comisiei pentru sănătate şi familie din data de 21.05.2013 au fost prezenţi 17 deputaţi din totalul de 20 membri.

La şedinţa Comisiei pentru  muncă şi protecţie socială din data de 21.05.2013 au fost prezenţi 27 deputaţi din totalul de 28 membri.

La dezbaterea cererii de reexaminare au participat, în calitate de invitaţi:

· d-l Răzvan Vulcănescu - Subsecretar de Stat, Ministerul Sănătăţii

· d-na Georgeta Bratu – Secretar de Stat, Ministerul Muncii, Familiei, Protecţiei Sociale şi Persoanelor Vârstnice 

· d-na Corina Teodor – şef departament Relaţia cu Parlamentul, Ministerul Sănătăţii

· d-na Georgeta Ghintuilă – consilier, Ministerul Finanţelor Publice.

În raport cu obiectul şi conţinutul său, legea supusă reexaminării, face parte din categoria legilor ordinare.
În urma finalizării dezbaterilor, membrii celor două Comisii au hotărât, cu majoritate de voturi (o abţinere), să supună plenului Camerei Deputaţilor raportul de adoptare a cererii de reexaminare formulată de Preşedintele României, şi adoptarea legii cu amendamentele cuprinse în anexa la prezentul raport. 

PREŞEDINTE,





PREŞEDINTE, 





Florin IORDACHE




Rodica NASSAR




SECRETAR,






SECRETAR,




Mihăiţă GĂINĂ





Florin BUICU
Întocmit,

Consilier parlamentar Decebal Stănescu
Consilier parlamentar Livia Spînu
ANEXĂ

Amendamente admise:
În cursul reexaminării legii, următoarele amendamente au fost admise:

	Nr.  crt.
	Text ordonanţă de urgenţă
	Text adoptat de Parlament
	Text adoptat de Senat în urma reexaminării
	Text propus de Comisii

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii 

	Nemodificat 
	Nemodificat 
	

	2. 
	__
	Art.I. – Se aprobă Ordonanţa de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.830 din 10 decembrie 2010, cu modificările ulterioare.


	Articol unic. – Se aprobă Ordonanţa de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.830 din 10 decembrie 2010, cu următoarele modificări:

	Nemodificat 
	

	3. 
	Titlul ordonanţei

Ordonanţă de urgenţă pentru modificarea şi completarea Legii nr.95/2006 privind reforma în domeniul sănătăţii

	Nemodificat 
	Nemodificat 
	Nemodificat 
	

	4. 
	Art.I. - Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică şi se completează după cum urmează:

	Nemodificat 
	Nemodificat 
	Nemodificat 
	

	5. 
	1. La articolul 213 alineatul (1), litera c) se modifică şi va avea următorul cuprins:

"c) persoanele ale căror drepturi sunt stabilite prin Decretul-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, prin Legea nr. 51/1993 privind acordarea unor drepturi magistraţilor care au fost înlăturaţi din justiţie pentru considerente politice în perioada anilor 1945-1989, cu modificările ulterioare, prin Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, aprobată cu modificări şi completări prin Legea nr.189/2000, cu modificările şi completările ulterioare, prin Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, prin Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, cu modificările şi completările ulterioare, precum şi persoanele prevăzute la art.3 alin.(1) lit.b) pct.1 din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987 nr.341/2004, cu modificările şi completările ulterioare, dacă nu realizează alte venituri decât cele provenite din drepturile băneşti acordate de aceste legi;"


	Nemodificat 
	Nemodificat 
	Nemodificat 
	

	6. 
	2. La articolul 213 alineatul (2), litera h) se modifică şi va avea următorul cuprins:

"h) pensionarii cu venituri din pensii mai mici de 740 lei;"
	Nemodificat 
	Nemodificat 
	Nemodificat 
	

	7. 
	3. La articolul 257 alineatul (2), litera e) se abrogă.


	Nemodificat 
	Nemodificat 
	Nemodificat 
	

	8. 
	4. La articolul 257 alineatul (2), litera f) se modifică şi va avea următorul cuprins:

"f) veniturilor din cedarea folosinţei bunurilor, veniturilor din dividende şi dobânzi, veniturilor din drepturi de proprietate intelectuală realizate în mod individual şi/sau într-o formă de asociere şi altor venituri care se supun impozitului pe venit, numai în cazul în care nu realizează venituri de natura celor prevăzute la lit.a)-d), alin.(21) şi (22) şi art.213 alin.(2) lit.h), dar nu mai puţin de un salariu de bază minim brut pe ţară, lunar."


	Nemodificat 
	Nemodificat 
	Nemodificat 
	

	9. 
	5. La articolul 257, după alineatul (21) se introduce un alineat nou, alineatul (22), cu următorul cuprins:

(text OUG nr.15/2012)
„(22) Pensionarii ale căror venituri din pensii depăşesc 740 lei datorează contribuţia lunară pentru asigurările sociale de sănătate calculată potrivit prevederilor Legii nr. 571/2003, cu modificările şi completările ulterioare.”

	Nemodificat 
	- La articolul I, punctele 5 şi 7 se abrogă.
	
1. La articolul I punctul 5, alineatul (22) al articolului 257 se modifică şi va avea următorul cuprins:
"(22) Persoanele cu venituri din pensii care depăşesc 740 lei datorează contribuţia lunară pentru asigurările sociale de sănătate calculată potrivit prevederilor Legii nr. 571/2003, cu modificările şi completările ulterioare."
Autori: membrii comisiilor

	Ca urmare a adoptării cererii de reexaminare şi corelare cu art.2969 din Codul fiscal.
Pentru respectarea normelor de tehnică legislativă.

	10. 
	6. La articolul 257, alineatul (3) se modifică şi va avea următorul cuprins:

"(3) În cazul persoanelor care realizează în acelaşi timp venituri de natura celor prevăzute la alin.(2) lit.a)-d), alin.(21) şi (22) şi la art.213 alin.(2) lit.h), contribuţia se calculează asupra tuturor acestor venituri."
	Nemodificat 
	Nemodificat 
	Nemodificat 
	

	11. 
	7. La articolul 259, alineatul (2) se modifică şi va avea următorul cuprins:
"(2) Contribuţia datorată de pensionari ale căror venituri din pensii depăşesc 740 de lei este de 5,5% aplicată asupra acestor venituri şi se virează odată cu plata drepturilor băneşti asupra cărora se calculează de către cei care efectuează plata acestor drepturi. Prin aplicarea acestei cote nu poate rezulta o pensie netă mai mică de 740 de lei."

(alin.(2) este abrogat prin OUG nr.15/2012)
	Nemodificat 
	- La articolul I, punctele 5 şi 7 se abrogă.
	2. La articolul I, punctul 7 se abrogă.

Autori: membrii comisiilor
	Ca urmare a adoptării cererii de reexaminare şi pentru respectarea normelor de tehnică legislativă.

	12. 
	8. La articolul 259, alineatul (3) se abrogă.


	Nemodificat 
	Nemodificat 
	Nemodificat 
	

	13. 
	9. La articolul 260 alineatul (1), litera a) se modifică şi va avea următorul cuprins:

"a) de către bugetul de stat, pentru persoanele prevăzute la art.213 alin.(2) lit.c), d), f), g), i) şi j);"

	Nemodificat 
	Nemodificat 
	Nemodificat 
	

	14. 
	10. La articolul 260 alineatul (1), după litera a) se introduce o nouă literă, litera a1) cu următorul cuprins:

"a1) de către bugetul de stat, pentru persoanele prevăzute la art.213 alin.(2) lit.h), începând cu 1 ianuarie 2012;"


	Nemodificat 
	Nemodificat 
	Nemodificat 
	

	15. 
	11. La articolul 260 alineatul (1), litera d) se abrogă.


	Nemodificat 
	Nemodificat 
	Nemodificat 
	

	16. 
	Art.II. - Dispoziţiile art. I se aplică începând cu data de 1 ianuarie 2011, cu excepţia pct.10, care intră în vigoare la data publicării în Monitorul Oficial al României, Partea I, a prezentei ordonanţe de urgenţă.


	Nemodificat 
	Nemodificat 
	Nemodificat 

